I Zanzibar slår de to eventyrerne Oldsmith og Flynn seg sammen for å jakte på elefanter og smugle elfenben. Oldsmith er en britisk gentleman, mens Flynn er en forfyllet amerikaner og svindler. De trenger stadig lenger inn i fiendeland og havner derfor i konflikt med både tyskere og opprørske innfødte. Når første verdenskrig bryter ut, går de med i kampen mot tyskerne. Deres oppdrag blir å plassere en bombe på det enorme slagskipet Blücher. Oppdraget kompliseres da den tyske øverstkommanderende kidnapper Flynns vakre datter og holder henne fanget om bord på skipet. Hun er i tillegg blitt gift med Flynns kompanjong, Oldsmith.